PROTOKOL

o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Republike Sejšela

Članak 1.

Razdoblje primjene i ribolovne mogućnosti

1. Za razdoblje od šest godina od datuma početka privremene primjene, ribolovne mogućnosti odobrene prema članku 5. Sporazuma o partnerstvu u ribarstvu utvrđene su kako slijedi:

2. Stavak 1. primjenjuje se podložno člancima 5. i 6. ovog Protokola.

3. Prema članku 6. Sporazuma o partnerstvu u ribarstvu, plovila koja plove pod zastavom države članice Europske unije mogu obavljati ribolovne aktivnosti u ribolovnim zonama isključivog gospodarskog pojasa (IGP) Sejšela samo ako imaju odobrenje ili dozvolu za ribolov izdanu na temelju ovog Protokola u skladu s njegovim Prilogom.

Članak 2.

Financijski doprinos – načini plaćanja

1. Za razdoblje iz članka 1., ukupni financijski doprinos iz članka 7. Sporazuma o partnerstvu u ribarstvu iznosi 30 700 000 EUR za cijelo trajanje ovog Protokola.

2. Taj se ukupni financijski doprinos sastoji od:

3. Stavak 1. primjenjuje se podložno odredbama članaka 3., 4., 5. i 6. ovog Protokola.

4. Europska unija svake godine tijekom razdoblja primjene ovog Protokola plaća ukupne iznose utvrđene u stavku 2. točki (a) i stavku 2. točki (b) ovog članka. Plaćanje se izvršava najkasnije 90 dana od datuma početka privremene primjene, a najkasnije na datum obljetnice ovog Protokola za iduće godine.

6. Korištenje financijskog doprinosa utvrđenog člankom 2. stavkom 2. točkom (a) u isključivoj je nadležnosti Sejšela.

7. Financijski doprinos uplaćuje se na jedinstveni račun Državne riznice Sejšela otvoren u Središnjoj banci Sejšela (Central Bank of Seychelles). Broj računa dostavljaju sejšelska tijela.

Članak 3.

Promicanje odgovornog ribolova i održivog ribarstva u vodama Sejšela

1. Najkasnije 90 dana od datuma početka privremene primjene, Europska unija i Sejšeli sporazumijevaju se, u okviru Zajedničkog odbora predviđenog u članku 9. Sporazuma o partnerstvu u ribarstvu, o višegodišnjem sektorskom programu i detaljnim provedbenim pravilima koja posebno obuhvaćaju:

2. Sve predložene izmjene višegodišnjeg sektorskog programa odobravaju obje stranke u okviru Zajedničkog odbora.

3. Ako bilo koja stranka zatraži poseban sastanak Zajedničkog odbora, kako je predviđeno člankom 9. Sporazuma o partnerstvu u ribarstvu, pisani zahtjev šalje stranka koja zahtijeva poseban sastanak Zajedničkog odbora najmanje 14 dana prije datuma predloženog sastanka.

4. Sejšeli mogu svake godine, ako je potrebno, dodijeliti dodatan iznos financijskom doprinosu iz članka 2. stavka 2. točke (b) s ciljem provedbe višegodišnjeg programa. O toj dodjeli obavješćuju Europsku uniju.

Članak 4.

Znanstvena suradnja u vezi s odgovornim ribolovom

1. Stranke se obvezuju promicati odgovorni ribolov u vodama Sejšela na temelju načela nediskriminacije između različitih flota u tim vodama.

2. Tijekom razdoblja obuhvaćenog ovim Protokolom, Europska unija i Sejšeli nastoje pratiti stanje ribljih resursa u IGP-u Sejšela.

3. Stranke također razmjenjuju odgovarajuće statističke, biološke i okolišne podatke te podatke u vezi s očuvanjem koji se mogu zahtijevati za potrebe upravljanja živim resursima i njihova očuvanja.

4. Obje stranke nastoje poštovati rezolucije i preporuke Komisije za tune u Indijskom oceanu (IOTC) u vezi s očuvanjem i odgovornim upravljanjem ribarstvom.

5. Na temelju preporuka i rezolucija usvojenih u okviru IOTC-a i najboljih dostupnih znanstvenih savjeta i, kad je primjereno, rezultata zajedničkog znanstvenog sastanka predviđenog člankom 4. Sporazuma o partnerstvu u ribarstvu, stranke se mogu međusobno savjetovati u okviru Zajedničkog odbora predviđenog člankom 9. Sporazuma o partnerstvu u ribarstvu i, ako je potrebno, dogovoriti o mjerama u vezi s osiguranjem održivog upravljanja ribljih resursa Sejšela.

Članak 5.

Prilagodba ribolovnih mogućnosti i revizija tehničkih odredbi putem zajedničkog dogovora u okviru Zajedničkog odbora

1. Kako je predviđeno člankom 9. Sporazuma o partnerstvu u ribarstvu, Zajednički odbor može ponovno ocijeniti ribolovne mogućnosti iz članka 1. i one mogu biti prilagođene zajedničkim dogovorom u okviru Zajedničkog odbora ako se preporukama i rezolucijama IOTC-a potvrđuje da će takva prilagodba osigurati održivo upravljanje tunama i vrstama poput tune u Indijskom oceanu.

2. U tom se slučaju financijski doprinos iz članka 2. stavka 2. točke (a) prilagođava razmjerno i pro rata temporis. Međutim, ukupan godišnji iznos koji plaća Europska unija ne smije iznositi više od dvostrukog iznosa navedenog u članku 2. stavku 2. točki (a).

3. Zajednički odbor također može, prema potrebi, putem zajedničkog dogovora preispitati tehničke odredbe ovog Protokola i njegova Priloga.

Članak 6.

Nove ribolovne mogućnosti

1. U slučaju da ribarska plovila Europske unije pokažu zanimanje za bavljenje ribolovom koji nije predviđen člankom 1. Sporazuma o partnerstvu u ribarstvu, stranke se međusobno savjetuju prije odobravanja bilo kakvog odobrenja za takve aktivnosti i, ako je moguće, dogovaraju uvjete takvog ribolova uključujući provođenje odgovarajućih izmjena ovog Protokola i njegova Priloga.

2. Stranke bi trebale poticati pokusni ribolov, posebno u vezi s nedovoljno iskorištenim dubokomorskim vrstama prisutnim u vodama Sejšela. U tom smislu i na zahtjev jedne stranke, stranke se savjetuju s ciljem pojedinačnog utvrđivanja vrsta, uvjeta i ostalih važnih parametara.

3. Stranke izvršavaju pokusni ribolov u skladu s parametrima koje dogovaraju obje stranke putem administrativnog dogovora, kad je to prikladno. Odobrenja za pokusni ribolov bi trebalo dogovoriti na razdoblje od najviše šest mjeseci.

4. Ako stranke smatraju da su pokusne kampanje dale pozitivne rezultate, Vlada Sejšela može raspodijeliti ribolovne mogućnosti novih vrsta floti Europske unije do isteka ovog Protokola. Financijske naknade iz članka 2. stavka 2. točke (a) ovog Protokola se dosljedno tome povećavaju. Pristojbe i uvjeti vlasnika brodova kako su predviđeni u Prilogu mijenjaju se na odgovarajući način.

Članak 7.

Suspenzija i revizija plaćanja financijskog doprinosa

1. Neovisno o odredbama utvrđenima u članku 8. ovog Protokola, financijski se doprinos iz članka 2. stavka 2. točaka (a) i (b) preispituje ili suspendira nakon savjetovanja stranaka pod uvjetom da je Europska unija u potpunosti podmirila sve iznose s dospijećem u vrijeme suspenzije:

2. Europska unija zadržava pravo suspenzije, djelomične ili potpune, plaćanja posebnog doprinosa predviđenog člankom 2. stavkom 2. točkom (b) ako se utvrdi da rezultati podrške sektorske politike materijalno nisu u skladu s programiranjem obuhvaćenim proračunom nakon izvršene evaluacije i savjetovanja u okviru Zajedničkog odbora kako je predviđeno člankom 3. ovog Protokola.

3. Plaćanje financijskog doprinosa i ribolovne aktivnosti mogu iznova početi nakon što se stanje vrati u položaj prije pojavljivanja prethodno navedenih okolnosti i ako su stranke nakon savjetovanja suglasne s time.

Članak 8.

Suspenzija provedbe Protokola

1. Provedba ovog Protokola suspendira se na inicijativu bilo koje stranke podložno savjetovanju i dogovoru stranaka u okviru Zajedničkog odbora predviđenog člankom 9. Sporazuma:

2. Ako stranka namjerava suspendirati provedbu Protokola, mora o svojoj namjeri poslati obavijest u pisanom obliku najmanje tri mjeseca prije datuma stupanja na snagu suspenzije.

3. U slučaju suspenzije provedbe, stranke nastavljaju sa savjetovanjima s ciljem pronalaženja sporazumnog rješenja spora. U slučaju pronalaska rješenja, nastavlja se provedba ovog Protokola, a iznos financijskog doprinosa smanjuje se razmjerno i pro rata temporis u skladu s duljinom razdoblja tijekom kojega je provedba ovog Protokola bila suspendirana.

Članak 9.

Primjenjivo pravo

1. Aktivnosti ribarskih plovila Europske unije u IGP-u Sejšela podliježu zakonima i drugim propisima Sejšela, osim ako je drukčije predviđeno ovim Protokolom i njegovim Prilogom.

2. Obje stranke odmah obavješćuju jedna drugu o svim promjenama svoje ribarstvene politike ili zakonodavstva.

Članak 10.

Povjerljivost

Obje stranke osiguravaju da se samo zbirni podaci u vezi s ribolovnim aktivnostima u vodama Sejšela stavljaju na raspolaganje javnosti, u skladu s odredbom odgovarajuće rezolucije IOTC-a. Podaci koji se mogu smatrati povjerljivima na drugi način koriste se samo u svrhu provedbe Sporazuma o partnerstvu u ribarstvu i za potrebe upravljanja ribolovom, praćenja, kontrole i nadzora s odgovarajućim nadležnim tijelima.

Članak 11.

Elektronička razmjena podataka

1. Sejšeli i Europska unija obvezuju se da će uvesti sustave potrebne za elektroničku razmjenu svih podataka i dokumenata koji se odnose na provedbu Sporazuma o partnerstvu u ribarstvu i ovog Protokola. Elektronički oblik dokumenta u svakom će se trenutku smatrati jednakovrijednim papirnatoj verziji.

2. Obje će stranke bez odgađanja obavijestiti drugu stranku o bilo kakvom prekidu rada računalnog sustava koji sprečava navedenu razmjenu. U tim se okolnostima podaci i dokumenti koji se odnose na provedbu Sporazuma o partnerstvu u ribarstvu i ovog Protokola automatski zamjenjuju njihovim papirnatim verzijama na način definiran u Prilogu.

Članak 12.

Preispitivanje na polovini razdoblja primjene

Stranke su suglasne da će se, s ciljem evaluacije funkcioniranja i učinkovitosti ovog Protokola, tri godine nakon datuma početka privremene primjene ovog Protokola provesti preispitivanje na polovini razdoblja primjene.

Članak 13.

Otkaz

1. U slučaju otkaza ovog Protokola, dotična stranka u pisanom obliku obavješćuje drugu stranku o svojoj namjeri otkazivanja Protokola najmanje šest mjeseci prije datuma na koji bi takav otkaz trebao stupiti na snagu.

2. Slanjem obavijesti iz prethodnog stavka otvara se savjetovanja stranaka.

Članak 14.

Obveza po isteku Protokola ili otkazu

1. U slučaju isteka Protokola ili njegova otkaza kako je predviđeno člankom 12., vlasnici plovila EU-a i dalje su odgovorni za svako kršenje odredaba Sporazuma o partnerstvu u ribarstvu ili ovog Protokola ili bilo kojih propisa Sejšela do kojeg je došlo prije isteka ili otkaza ovog Protokola, ili za svaku naknadu za dozvole ili sve dospjele iznose koji nisu podmireni u vrijeme isteka ili otkaza.

2. Ako je potrebno, stranke nastavljaju s praćenjem provedbe sektorske potpore predviđene člankom 2. stavkom 2. točkom (b) ovog Protokola.

Članak 15.

Privremena primjena

Ovaj se Protokol privremeno primjenjuje od 18. siječnja 2014.

Članak 16.

Stupanje na snagu

Ovaj Protokol stupa na snagu na dan kada se stranke međusobno obavijeste o dovršetku postupaka potrebnih u tu svrhu.

Съставено в Брюксел на осемнадесети декември две хиляди и тринадесета година.

Hecho en Bruselas, el dieciocho de diciembre de dos mil trece.

V Bruselu dne osmnáctého prosince dva tisíce třináct.

Udfærdiget i Bruxelles den attende december to tusind og tretten.

Geschehen zu Brüssel am achtzehnten Dezember zweitausenddreizehn.

Kahe tuhande kolmeteistkümnenda aasta detsembrikuu kaheksateistkümnendal päeval Brüsselis.

Έγινε στις Βρυξέλλες, στις δέκα οκτώ Δεκεμβρίου δύο χιλιάδες δεκατρία.

Done at Brussels on the eighteenth day of December in the year two thousand and thirteen.

Fait à Bruxelles, le dix-huit décembre deux mille treize.

Sastavljeno u Bruxellesu osamnaestog prosinca dvije tisuće trinaeste.

Fatto a Bruxelles, addì diciotto dicembre duemilatredici.

Briselē, divi tūkstoši trīspadsmitā gada astoņpadsmitajā decembrī.

Priimta du tūkstančiai tryliktų metų gruodžio aštuonioliktą dieną Briuselyje.

Kelt Brüsszelben, a kétezer-tizenharmadik év december havának tizennyolcadik napján.

Magħmul fi Brussell, fit-tmintax-il jum ta’ Diċembru tas-sena elfejn u tlettax.

Gedaan te Brussel, de achttiende december tweeduizend dertien.

Sporządzono w Brukseli dnia osiemnastego grudnia roku dwa tysiące trzynastego.

Feito em Bruxelas, em dezoito de dezembro de dois mil e treze.

Întocmit la Bruxelles la optsprezece decembrie două mii treisprezece.

V Bruseli osemnásteho decembra dvetisíctrinásť.

V Bruslju, dne osemnajstega decembra leta dva tisoč trinajst.

Tehty Brysselissä kahdeksantenatoista päivänä joulukuuta vuonna kaksituhattakolmetoista.

Som skedde i Bryssel den artonde december tjugohundratretton.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen